CELEX: 32015R1516
Language: ro
Date: 2015-06-10 00:00:00
Title: Regulamentul delegat (UE) 2015/1516 al Comisiei din 10 iunie 2015 de stabilire, în conformitate cu Regulamentul (UE) nr. 1303/2013 al Parlamentului European și al Consiliului, a unei rate forfetare pentru operațiunile finanțate de fondurile structurale și de investiții europene în sectorul cercetării, al dezvoltării și al inovării

15.9.2015   
            
            
               RO
            
            
               Jurnalul Oficial al Uniunii Europene
            
            
               L 239/65
            
         REGULAMENTUL DELEGAT (UE) 2015/1516 AL COMISIEI
   din 10 iunie 2015
   de stabilire, în conformitate cu Regulamentul (UE) nr. 1303/2013 al Parlamentului European și al Consiliului, a unei rate forfetare pentru operațiunile finanțate de fondurile structurale și de investiții europene în sectorul cercetării, al dezvoltării și al inovării
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 61 alineatul (3) al treilea paragraf,
   întrucât:
   
               (1)
            
            
               În conformitate cu articolul 61 din Regulamentul (UE) nr. 1303/2013, atunci când se calculează contribuția publică trebuie avute în vedere veniturile generate de operațiuni.
            
         
               (2)
            
            
               Regulamentul (UE) nr. 1303/2013 prevede aplicarea unor procente forfetare din venituri în cazul operațiunilor desfășurate în sectorul cercetării, al dezvoltării și al inovării fără calcularea veniturilor nete actualizate.
            
         
               (3)
            
            
               Pe baza datelor istorice, rata forfetară pentru veniturile nete generate în sectorul cercetării, al dezvoltării și al inovării ar trebui fixată la 20 % pentru a evita finanțarea excesivă și denaturarea pieței,
            
         ADOPTĂ PREZENTUL REGULAMENT:
   Articolul 1
   Prezentul regulament stabilește o rată forfetară aplicabilă în cazul operațiunilor din sectorul cercetării, al dezvoltării și al inovării, în scopul determinării în prealabil a veniturilor nete potențiale ale unor astfel de operațiuni și pentru a permite stabilirea cheltuielilor eligibile ale operațiunilor în conformitate cu articolul 61 alineatul (2) din Regulamentul (UE) nr. 1303/2013.
   Articolul 2
   În sensul aplicării procentului forfetar din veniturile nete menționat la articolul 61 alineatul (3) litera (a) din Regulamentul (UE) nr. 1303/2013, se stabilește o rată forfetară de 20 % pentru operațiunile din sectorul cercetării, al dezvoltării și al inovării.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iunie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 320.